b'\n_START_ARTICLE_\nSenja Rummukainen\n_START_PARAGRAPH_\nSenja Rummukainen (s. 1994) on suomalainen sellisti.\n_START_SECTION_\nOpinnot\n_START_PARAGRAPH_\nRummukainen aloitti soittamisen 6-vuotiaana ja valitsi instrumentikseen sellon viulun sijaan, sill\xc3\xa4 ei lapsena pit\xc3\xa4nyt j\xc3\xa4lkimm\xc3\xa4isen korkeasta \xc3\xa4\xc3\xa4nest\xc3\xa4._NEWLINE_Rummukainen aloitti vuonna 2017 maisteriopintojen suorittamisen Berliinin taideyliopistossa p\xc3\xa4\xc3\xa4asiallisena opettajanaan Jens Peter Maintz. H\xc3\xa4n on lis\xc3\xa4ksi ollut Marko Yl\xc3\xb6sen sek\xc3\xa4 Young-chang Chon ohjauksessa ja saanut vaihto-opiskelijana opetusta Truls M\xc3\xb8rkilt\xc3\xa4 Norjan valtiollisessa musiikkikorkeakoulussa. Lis\xc3\xa4opetusta Rummukaiselle ovat antaneet muiden muassa David Geringas, Reinhard Latzko ja Wolfgang Boettcher.\n_START_SECTION_\nUra\n_START_PARAGRAPH_\nRummukainen voitti ensipalkinnon Turun sellokilpailussa vuonna 2014, eteni kahden muun osallistujan kanssa finaaliin Portugalin Guilhermina Suggia -palkintokilpailussa 2015 ja osallistui kansainv\xc3\xa4liseen Paulon sellokilpailuun 2018. Kes\xc3\xa4kuussa 2019 Rummukainen sijoittui kuudenneksi kansainv\xc3\xa4lisess\xc3\xa4 T\xc5\xa1aikovski-sellokilpailussa._NEWLINE_Vuonna 2017 Rummukainen sai Helsingin kaupunginorkesterin toisen soolosellistin paikan. H\xc3\xa4n on soittanut solistina useiden muidenkin suomalaisten ja ulkomaisten orkesterien kanssa sek\xc3\xa4 toiminut kamarimuusikkona muun muassa Borea-kvartetissa. Vuonna 2017 h\xc3\xa4n voitti Norjan valtiollisen musiikkikorkeakoulun kamarimusiikkikilpailun jousitrion j\xc3\xa4senen\xc3\xa4. H\xc3\xa4n on esiintynyt monissa musiikkitapahtumissa, kuten Kuhmon Kamarimusiikissa ja Grieg in Bergen -festivaalissa.\n_START_SECTION_\nMuuta\n_START_PARAGRAPH_\nRummukaisen instrumentti on Jorma Panulan lainaama Stefano Scarampella -sello vuodelta 1897._NEWLINE_Rummukaisen miesyst\xc3\xa4v\xc3\xa4 on h\xc3\xa4nen sellistikollegansa Klaus M\xc3\xa4kel\xc3\xa4.'